Îr e jere la Zornade Internazionâl de Lenghe Mari.
Ancje chest an o ricuardìn cheste ricorence impuartante, ancje se une dì dopo de date uficiâl.
E je une cuistion che nus tocje ducj e che e vâl ducj i dîs e no dome ai 21 di Fevrâr.
Par chel o recuperìn un articul cjatât tal blog di Euro Furlan, che al è stât publicât doi agns indaûr, ma che par sigûr al vâl ancje in dì di vuê.
A tacâ dal 2000 chê dai 21 di Fevrâr e je la Zornade internazionâl de lenghe mari.
Cheste ricorence e je stade proclamade de bande de Conference Gjenerâl de UNESCO ae fin dal 1999. Il so intindiment al è chel di promovi il valôr de diversitât linguistiche e il dirit di doprâ la lenghe proprie.
La impuartance de cuistion e salte fûr ad in plen de date sielzude de UNESCO, a pro des lenghis e dal dirit ae lenghe. Cun di fat, ai 21 di Fevrâr al cole l’inovâl di une grande manifestazion fate tal 1952 dai students de Universitât di Dhaka a pro dal ricognossiment de lenghe bengalese (‘bangla’) tant che lenghe uficiâl.
In chê dì diviers manifestants a forin copâts de bande des fuarcis di polizie dal Pakistan, che in chê volte al cjapave dentri ancje il Bangladesh, deventât indipendent dome tal 1971.
Magari cussì no, si…
View original post 149 more words
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn eng_Latn